**PÁLYÁZATI FELHÍVÁS**

**Vác Város Önkormányzata pályázatot hirdet**

**a Váci Dunakanyar Színház Nonprofit Korlátolt Felelősségű Társaság**  **(**2600 Vác dr. Csányi László körút 58. **) ügyvezetői munkakörének betöltésére**

1. **A munkakör betöltésének (ügyvezető igazgató) feltételei:**
* a társaság cégkivonat szerinti alaptevékenységeinek megfelelő szakirányú felsőfokú végzettség, vagy jogász vagy közgazdász oklevéllel tanúsított végzettség és,
* legalább 4 éves vezetői tapasztalat,
* középfokú nyelvvizsga,
* szakmai tapasztalat,
* az egyes vagyonnyilatkozat-tételi kötelezettségek teljesítéséről szóló 2007. évi CLII. törvény alapján vagyonnyilatkozat tétel,
* kapcsolódó törvények és jogszabályok ismerete,
* jó kapcsolatteremtő, érdekegyeztető és kommunikációs készség,
* büntetlen előélet.
* legalább 5 éves előadó művészeti szervezetnél eltöltött szakmai gyakorlati idő.
1. **Az ügyvezető által ellátott legfőbb tevékenységek:**
* a Váci Dunakanyar Színház Nonprofit Korlátolt Felelősségű Társaság  munkaszervezetének racionalizálása, a szervezet gazdasági, pénzügyi, művészeti és egyéb tevékenységének irányítása,
* a belső szolgáltatások rendszerének működtetése, a színház működésének a biztosítása.
* a Váci Dunakanyar Színház Nonprofit Korlátolt Felelősségű Társaság  alaptevékenységéhez tartozó előadó művészeti tevékenység szakmai irányítása,
* A Társaság tevékenységével kapcsolatos vagyongazdálkodási feladatok irányítása,
* Az előadó művészeti tevékenység kulturális fejlesztésének előmozdítása,
* A színházi előadások színvonalának szakmai szemmel történő előmozdítása,
* Hazai és nemzetközi színházi találkozó, és rendezvény szervezése, a helyi kultúra fejlesztése érdekében
* Képviseli a szervezetet külső és nemzetközi szervezetek előtt.
* Biztosítja a hatékony működést, a forráshoz (tőkéhez) jutás és annak hatékony működtetésének, valamint a szabályozási környezetnek megfelelően.
1. **Az előadó-művészeti szervezet éves költségvetésének tervezett fő előirányzatai:**
* Költségvetés tervezett fő összege: 161.104.666 Ft
* Kiadások: 161.104.666 Ft -ebből:
* Személyi jellegű: 40.660.000 Ft
* Munkaadói járulékok: 8.918.400 Ft
* Dologi kiadások: 111.526.266 Ft

Bevételek: 161.104.666 Ft

1. **Váci Dunakanyar Színház Nonprofit Kft. művészi arculatával, művészeti vezetésének módjával, teljesítménymutatóival és a foglalkoztatással kapcsolatos fenntartói elvárások:**
* hazai és nemzetközi szakmai szerepvállalás
* minőségi színházművészeti szolgáltatás
* szakmai kapcsolatok, együttműködések kialakítása és ápolása más hazai és külföldi szervezetekkel
* fiatalok felé való nyitás, kiemelt célcsoportként való meghatározásuk
* munkavégzésre irányuló jogviszonyban foglalkoztatott művészeinek - ide nem értve a gyermek- és csoportos szereplőket - legalább 60%-a szakirányú felsőfokú végzettséggel vagy a Kjt. 63. § (2) bekezdésében meghatározott elismeréssel rendelkezzen
* közszolgáltatási szerződésben foglaltak maradéktalan teljesítése
* a város kulturális vonzerejének növelése
1. **A jogviszony kezdő és befejező időpontja, javadalmazás:**

Az állás betöltése 5 év határozott időre szól. A munkaviszony kezdő időpontja **2017. október 01.** napja, a jogviszony vége **2022. szeptember 30.** napja.

A munkába állás első napja **2017. október 01.** napja.

Javadalmazás:Pályázat elbírálása során a Képviselő-testület dönt róla

1. **A pályázatnak kötelezően tartalmaznia kell:**
* a pályázó részletes szakmai önéletrajzát,
* a végzettséget igazoló okiratok hitelesített másolatát,
* a társaság vezetésére, működtetésére vonatkozó szakmai elképzeléseit,
* nyilatkozatot a Polgári Törvénykönyvről szóló 2013. évi V. törvény 3:22. §-ában felsorolt kizáró okok nem állnak fenn,
* nyilatkozatot, hogy a Munka Törvénykönyvéről szóló 2012. évi I. törvény 211. § (1)-(2) bekezdésében szereplő összeférhetetlenség fennáll-e, megjelölve az összeférhetetlenség jellegét, formáját (összeférhetetlenség fennállása esetén a mentesítésről és annak feltételeiről a munkáltató dönt),
* nyilatkozatot a jogszabály által előírt vagyonnyilatkozat-tételi kötelezettség teljesítésének vállalásáról,
* nyilatkozat arról, hogy a pályázat teljes anyagát az elbírálásban részt vevők megismerhetik,
* nyilatkozat arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul,
* nyilatkozat arról, hogy a pályázatot elbíráló Vác Város Önkormányzat képviselő-testülete a személyét érintő napirendi pont tárgyalásakor nyilvános vagy zárt ülést tartson,
* nyilatkozat, hogy korábban felszámolt gazdasági társaságban betöltött ügyvezetői, vagy tulajdonosi pozíció miatt nem szerepel eltiltás hatálya alatt.
* korábbi szakmai és vezetői tapasztalatát igazoló okirat.
* 3 hónapnál nem régebbi erkölcsi bizonyítványt, illetve az igazolást arra vonatkozóan, hogy a pályázó az erkölcsi bizonyítvány beszerzéséről intézkedett.
1. **Beküldési és elbírálási határidők**

A pályázat beküldésének határideje: a pályázat minisztérium honlapján való közzétételétől számított 30. nap.

A pályázat elbírálásának határideje: a benyújtási határidő elteltét követő következő testületi ülés.

1. **A pályázat elbírálásának módja, rendje:**

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény előírásainak megfelelően, a pályázatokat a pályázat előkészítője által összehívott eseti szakmai bizottság – a pályázók személyes meghallgatásával - véleményezi. A kinevezésről Vác Város Önkormányzat Képviselő-testülete, mint a kinevezési jogkör gyakorlója dönt, amelynek eredményéről valamennyi pályázó írásban értesítést kap. A pályáztató fenntartja a jogot, hogy a pályázati eljárást eredménytelennek nyilvánítsa.

1. **A pályázat benyújtásának helye:**

Vác Város Polgármestere

 2600 Vác, Március 15. tér 11.

 Érdeklődni lehet: Vác Város Önkormányzat Polgármesteri Titkárság 27/315-534.

1. **A pályázati kiírás további közzétételének helye, ideje:**

        [www.vac.hu](http://www.vac.hu),

 [www.kormany.hu/hu/emberi-eroforrasok-miniszteriuma](http://www.kormany.hu/hu/emberi-eroforrasok-miniszteriuma)